19/12/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do estudo de detalle do ámbito 01 do ARI de Vite. Grupo de vivendas Nosa Señora de Belén

O Pleno da Corporación, na sesión ordinaria que tivo lugar o dia 10 de abril de 2019, adoptou o seguinte acordo: â Aprobar definitivamente o estudo de detalle do ámbito 01 do ARI de Vite (grupo de vivendas Nosa Señora de Belén), coas condicións sinaladas no citado acordo. A aprobación definitiva do estudo de detalle supón a delimitación espacial do ámbito da actuación, para os efectos do disposto polo artigo 24 do RD lexislativo 7/2015, que habilita a ocupación do dominio público e das superficies comúns de uso privativo para a instalación de ascensores ou outros elementos que aseguren a accesibilidade universal, así como para a realización de obras ou instalacións que reduzan a demanda enerxética. Con data 2 de decembro de 2019, preséntase un documento refundido que recolle as cuestións sinaladas no acordo de aprobación definitiva. De seguido publícase a descrición da ordenación proposta no citado estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia) Santiago de Compostela, 11 de decembro de 2019. A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro Derivadas das solucións tipo para a resolución da accesibilidade nos edificios, móstranse a continuación de forma esquemática as ocupacións de espazo público. Éstas pódense agrupar segundo dous tipos: unha para os bloques de vivendas de 3 dormitorios e outra para bloques de vivendas de 4 dormitorios. Nos primeiros, o novo núcleo substitúe ao antigo e, cumprindo cos estándares mínimos, ocupa lixeiramente o espazo público; nos segundos, o novo núcleo instálase ocupando os tendais comúns das vivendas –que pasan a situarse en fachada segundo a nova proposta– polo que a ocupación do espazo público é aínda menor. As superficies de ocupación indicadas, responden a un esquema de núcleo de comunicación vertical que permite o cumprimento normativo da solución de accesibilidade aos edificios. Na medida que implica un esquema de funcionamento, ditas superficies poderán ser axustadas lixeiramente nos correspondentes proxectos específicos de obras, sempre que se respecte a disposición e esquema funcional aquí proposto. Así mesmo, cabe indicar que o aumento do volume das edificacións derivado destas obras previstas para a mellora de accesibilidade aos edificios -implantación de ascensores-, non computarán edificabilidade, de acordo co apartado 7 do Anexo I de definicións del Regulamento da Lei 2/2016 do Solo de Galicia ou con outras disposicións como o contido do artigo 24.4 do RDL 7/2015 Ley de Suelo y Rehabilitación Urbana.1.1.1. TRATAMENTO DA ENVOLVENTE E CRITERIOS ESTÉTICOS. A mellora das condicións da envolvente do edificio, a súa rehabilitación e a súa recuperación, así como a implementación da eficiencia enerxética e instalacións xerais dos bloques, é outro dos principais obxectivos deste Estudo de Detalle. As actuacións de mellora do comportamento enerxético dos edificios que poidan levarse a cabo, conservarán as actuais pautas compositivas e estéticas das fachadas e cubertas, ao tempo que respectarán o carácter das edificacións. Calquera solución manterá ou recuperará a distinción formal e o contraste entre o zócalo –con revestimento pétreo– e o resto da fachada. Igualmente conservaranse as celosías de tendais e antepeitos coloreados das ventás como elementos identificadores do conxunto. Así mesmo, respectarase a disposición de ocos orixinais, pilastras ou calquera outro elemento estrutural característico. Preferentemente, as texturas dos novos paramentos –a excepción das envolventes dos novos núcleos verticais- serán lisas, de gran fino ou aspecto pétreo, similares aos actuais, é dicir, nin chapas nin paneis lisos metálicos, mantendo visibles os despeces necesarios para a correcta execución da solución. Por outro lado, proponse levar a cabo labores de restitución e retirada de elementos desconformes en fachada, que foron aparecendo nos edificios debido as intervencións de particulares sobre elementos comúns dos edificios –cegado de vidros en galerías, ventás en tendais, supresión de celosías…-, modificacións puntuais da imaxe dos bloques que afectan á homoxeneidade e unidade do conxunto. Do mesmo modo preséntase a necesidade dun mantemento e conservación das fachadas a través de traballos de limpeza, reparación ou repintado e a eliminación do impacto visual das instalacións que discorren pola fachada. En canto as plantas baixas das edificacións, páutase novamente unha intervención de respecto cara os parámetros orixinais. Así, será imprescindible manter o zócalo pétreo igualándose ao existente e aos paramentos cegos en cor branca. Cubertas A cuberta existente está formada por tella cerámica árabe e fibrocemento sobre estrutura de base de tabiques coelleiros. No encontro da cuberta coa fachada resólvense caleiros vistos en cor marrón e remates nesa mesma cor. Considérase axeitado colocar unha capa de illamento de 80mm por debaixo da tella e da placa ondulada de fibrocemento que mellore o comportamento térmico da envolvente, sendo esta unha solución idónea pola súa facilidade de montaxe e escaso mantemento posterior, conservándose o acabado de tella e os característicos remates da cuberta e caleiros en cor marrón. Na medida do posible, evitarase a prolongación de caixas de ascensores por enriba do plano de cuberta. Fachadas A fachada existente está formada por un cerramento de dobre fábrica de ladrillo con cámara ventilada. Aínda que se descoñece o estado do illamento obsérvanse no interior das vivendas humidades de condensación provocadas na súa gran maioría polas pontes térmicas existentes na envolvente -frontes de forxado, piares, perímetro de ocos, etc.-, o que fai supoñer que as condicións de illamento térmico son deficientes. Como resposta aos problemas existentes, proponse a colocación dun illamento exterior continuo mediante un sistema SATE, composto por unha capa de illamento térmico de placas de poliestireno expandido de 80mm, fixadas mecanicamente á folla exterior da fachada existente, rematadas exteriormente mediante unha capa de morteiro acrílico coloreado hidrófugo -respectando na súa disposición as cores actuais- armada con unha malla de fibra de vidro e reforzada nos puntos singulares -esquinas, dinteis e ocos-. A solución mediante un sistema SATE permite manter as características formais e tipolóxicas das edificacións a diferenza doutras solucións, tipo fachada ventilada, que presentan despeces que transgredirían a imaxe do conxunto. No caso, de que unicamente se pretenda una renovación estética, esta materializaríase mediante un simple repintado das fachadas, conservando as cores existentes, facéndose necesaria a restitución e pintado en cor branca das celosías e paramentos vistos. Respecto a todas aquelas instalacións vistas en fachada ou que discorren ata cuberta –tales como chemineas ou baixantes de pluviais, por exemplo- proponse con acabados de cor branca, igualándose coa cor do paramento que as soporta. Ventás As carpinterías exteriores dos bloques son na súa maioría corredeiras de aluminio sen rotura da ponte térmica e acristalamento dobre básico; as galerías tamén de aluminio sen RPT, con panos fixos e panos practicables proxectantes. Estas ventás non reúnen as condicións de estanqueidade e illamento precisas, polo que se propón a súa substitución por outras novas de similares características no que respecta ás dimensión de ocos e particións, sempre mantendo a cor branca. Deste modo, instalaranse carpinterías de aluminio con rotura da ponte térmica e acristalamento dobre, con verteaugas de chapa de aluminio plegada, igual á carpintería, con formación de goteirón e selado de xuntas. Os caixóns das persianas serán interiores, e non quedarán vistos cara o exterior das edificacións. Será tamén preciso respectar de modo coordinado en cada un dos bloques a posición das novas carpinterías exteriores respecto ao plano de fachada, así coma a súa modulación, seus despeces e o seu espesor, a fin de manter unha imaxe homoxénea, cando menos, en cada unidade funcional de intervención. A combinación de todas estas medidas levará a unha redución da demanda enerxética superior ao 35%. Cabe sinalar que, o aumento de volume das edificacións derivado das obras previstas para a mellora das envolventes térmicas das edificacións –que reduzan a demanda enerxética-, non computarán edificabilidade, de acordo co apartado 7 do Anexo I de definicións do Regulamento da Lei 2/2016 do Solo de Galicia ou con outras disposicións como o contido do artigo 24.5 do RDL 7/2015 Ley de Suelo y Rehabilitación Urbana